open-index/open-wikipedia-markdown huggingface dataset:
Oskari Autere

**Oskari Aadolf Jonathan Autere**, sukunimi aik. *Broms* (15. helmikuuta 1881 Mikkeli – 1. kesäkuuta 1928 Helsinki) oli suomalainen pankinjohtaja ja Tullihallituksen tilastokonttorin johtaja.

Autereen vanhemmat olivat kirkkoherra, lääninrovasti Bengt Adolf Broms ja Elin Mathilda Lovisa Molander. Hän pääsi ylioppilaaksi 1899 Porvoon ruotsalaisesta lyseosta ja valmistui Helsingin yliopistosta filosofian kandidaatiksi 1903 ja filosofian maisteriksi 1907. Autereen pääaineena oli tilastotiede, jota hän opiskeli myös ulkomailla.

Autere toimi tullihallituksen tilastokonttorissa ensin aktuaarina ja sitten konttorinjohtajana 1911–1918. Autere oli tullihallituksen vt. pääjohtajana 1917. Hän siirtyi sitten 1918 pankkialalle ja oli Maakuntain Keskus-Pankki oy:n apulaisjohtajana vuodesta 1922 alkaen. Autere oli jäsenenä tai sihteerinä useissa valtion komiteoissa.

Autere selvitti vuonna 1910 erillisen komitean toimeksiannosta yhteistyössä työväenyhdistysten kanssa niiden jäsenten työllisyyttä.

Autere oli naimisissa vuodesta 1909 Annie Aejmelaeuksen kanssa.

## Teokset
* *Työttömyysvakuutus ulkomailla*. Työttömyysvakuutuskomitean julkaisu 1. Helsinki 1909
* *Katsaus Suomen kunnallisverotuksen kehitykseen*. Helsinki 1910
* *Työttömyys Suomen valtiollisten työväenjärjestöjen keskuudessa ja joulukuussa 1908 sekä tammikuussa ja helmikuussa 1909: tilastollinen tutkimus*. Työttömyysvakuutuskomitean julkaisuja 2. Helsinki 1910
* *Työttömyys talvella 1908-09: selostus Työttömyysvakuutuskomitean topimeenpaneman tilastotutkimuksen päätuloksista*. Suomen Työväensuojelus- ja sosialivakuutusyhdistys, Helsinki 1910
* *Työttömyys ja sen vastustaminen*. Suomen työväensuojelus- ja sosialivakuutusyhdistyksen julkaisuja 2. WSOY 1912
* *Saksa ja sen viholliset*. Kustannus Oy Kirja, Helsinki 1918

## Toimituksia
* *Yhteiskunnallinen käsikirja*; toimituskunta Oskari Autere, Einar Böök, J. Forsman, F. O. Lilius, Matti Helenius-Seppälä, Väinö Voionmaa. Kansanvalistusseura, Helsinki 1909–1910 

## Lähteet
Anna sen soida

**Anna sen soida** on helmi–huhtikuussa 2018 esitetty musiikillinen viihdeohjelma, jossa julkkikset kisasivat musiikkitietouden mestaruudesta.

Ohjelman juonsi Krista Siegfrids sekä joukkueina toimivat Arja Koriseva ja Ali Jahangiri.

Ohjelmassa joukkueet kilpailivat hittituntemuksellaan ja nopeudellaan, jossa napille nopeimmin hypännyt voitti eniten pisteitä. Vihjeet kilpailijoille tarjoili DJ Mista S ja lisäksi ohjelmassa nähtiin artistivieraita. Katsojilla oli mahdollisuus kisata musikkitietämyksestä ja nopeudesta reaaliajassa Anna sen soida -sovelluksella. Ohjelman formaatti on ollut Ruotsissa ja Portugalissa.

## Jaksot

## Lähteet
Koutialan ylänkö

**Koutialan ylänkö** () on luonnonalue Malin kaakkoisosassa. Se rajoittuu pohjoisessa Nigerin sisämaasuistoon, idässä Banforan ylänköön sekä lännessä ja lounaassa Ylä-Nigerin ja Banin alueeseen.

Helposti murenevasta hiekkakivestä koostuvan ylängön maisemaa leimaavat ylätasangot, eroosion muodostamat rinteet ja tulvalaaksot. Alue kuuluu Sudanin vyöhykkeeseen. Vuotuinen sademäärä on 650–1300 millimetriä. Kasvillisuus on etelässä metsä- ja puusavannia ja pohjoisessa pensassavannia. Tulvalaaksot ovat heinäsavannia. Koutialan ylänkö jakautuu neljään agroekologiseen vyöhykkeeseen, jotka ovat Kénédougou etelässä, Banin itäinen ja läntinen keskijuoksu alueen keskiosassa ja Falo pohjoisessa.

## Lähteet
Timo Kannisto

**Timo Kalervo Kannisto** (25. maaliskuuta 1940 Kurikka – 23. huhtikuuta 2018 Helsinki) oli suomalainen arkkitehti. Kannisto kirjoitti ylioppilaaksi Karkkilan yhteiskoulun lukiosta 1958. Hän valmistui  teknillisestä korkeakoulusta arkkitehdiksi 1968. Kannisto siirtyi heti arkkitehtitoimisto Toivo Korhosen palvelukseen, jossa hän työskenteli suurimman osan urastaan. Kannisto suunnitteli Kontulan, Myllypuron ja Mellunmäen metroasemat sekä Pukinmäen juna-aseman. Pasilan poliisitalo on Kanniston käsialaa kuten myös Tampereen teknillisen korkeakoulun päärakennus.

## Lähteet
Petolinnut Suomen luonnossa

**Petolinnut Suomen luonnossa** on opaskirja, joka auttaa tunnistamaan Suomessa tavattavia petolintuja. Kirjan on julkaissut Otava vuonna 2018. 

Kirjassa esitellään kaikki Suomessa tavatut päiväpetolinnut. Osa kuvista on ennen julkaisemattomia. Petolintujen tunnistamista vaikeuttaa niiden arkuus ja muita linturyhmiä suurempi yksilöllinen muuntelu. Kirjan tekijä Dick Forsman on tutkinut petolintuja yli neljäkymmentä vuotta ja on arvostettu petolintujen tutkija.

## Arvio
*[[Suomen Luonto]]* -lehdessä Jorma Laurila pitää kirjaa erinomaisena retkilukemisena ja apuna petolintujen tunnistamisessa. Kuvia hän pitää havainnollisina ja tekstiä napakkana.

## Lähteet

## Aiheesta muualla
* Petolinnut Suomen luonnossa  Otavan sivulla
Pentti Järvinen

**Pentti Järvinen** -nimisiä henkilöitä ovat:

* Pentti Järvinen (1923–1988), suomalainen gynekologi ja professori
* Pentti Järvinen, *P. O. Järvinen* (s. 1940), suomalainen lasten- ja nuortenkirjailija
* Pentti Järvinen (s. 1946), suomalainen kirjailija, pakinoitsija, tv-toimittaja, käsikirjoittaja ja ohjaaja
Tikaskuoriaiset

**Tikaskuoriaiset** (*Trypodendron*) on kovakuoriaisten lahkoon kuuluva kaarnakuoriaissuku. Sukuun kuuluvien lajien määrä on yli 30, mutta lajimäärä vaihtelee eri lähteissä.

## Sukuun kuuluvia lajeja
*Pikkutikaskuoriainen (*Trypodendron domesticum*) 
*Tummatikaskuoriainen (*Trypodendron laeve*) 
*Havutikaskuoriainen (*Trypodendron lineatum*) 
*Lehtitikaskuoriainen (*Trypodendron signatum*) 

## Aiheesta muualla
*Laji.fi: Tikaskuoriaiset (''Trypodendron'')
*ITIS: Trypodendron 
*Bug Guide: Genus Trypodendron 
*University of Michigan, Animal Diversity Web (ADW): Trypodendron 
*Pherobase: Semiochemicals of Genus Trypodendron
Maximo Tolonen

**Maximo Tolonen** (s. 4. maaliskuuta 2001) on suomalainen jalkapalloilija, joka edustaa Ykkösliigassa pelaavaa Pallokerho-35:a.

Tolonen on kasvanut Espoon Mankkaalla. Hänen perheensä muutti Englantiin Cambridgeen Tolosen ollessa 5-vuotias. He asuivat Englannissa puolitoista vuotta. 10-vuotiaana hän muutti Skotlantiin, jossa hän pelasi Hibernianin junioreissa. Tolonen on käynyt peruskoulun englanniksi. Hän osaa myös espanjaa. Tolosen äiti on kotoisin Argentiinasta.

Tolonen pelasi kaudella 2017 FC Hongan joukkueessa Ykkösessä 21 ottelua ja teki niissä kaksi maalia mutta joutui pääsääntöisesti aloittamaan ottelut vaihtopenkillä. Kaudet 2018–2019 hän edusti Veikkausliigassa Seinäjoen Jalkapallokerhoa ja teki 30 liigaottelussaan yhden maalin, elokuussa 2019 Kuopion Palloseuraa vastaan. Kaudeksi 2020 hän siirtyi IFK Mariehamniin.  Kaudeksi 2021 hän siirtyi Veikkausliigaseura Tampereen Ilveksen riveihin.

Kaikkiaan Maximo Tolonen on pelannut Ilvekseen siirtyessään kolme kautta Veikkausliigaa ja 50 ottelua SJK:n ja IFK Mariehamnin riveissä tehden niissä yhden maalin.

Tolonen on pelannut Suomen alle 17-, alle 18- ja alle 19-vuotiaiden maajoukkueissa.

## Lähteet
Ruostekääpä

**Ruostekääpä** (*Phellinus ferrugineofuscus*, syn. *Phellinidium ferrugineofuscum*) on arinakääpiin luettava Suomessa harvinainen resupinaattinen eli lakiton tai pinnanmyötäinen kääpälaji, jonka itiöemät ovat vuoden tai parin ikäisiä eli suhteellisen lyhytikäisiä. Lajia tavataan yleensä lähinnä kaatuneissa kuusissa vanhoissa metsissä, ja se on Suomessa esiintymiseltään pohjoispainotteinen. Itiöemän reunus on leveähkö, ruskea, ja pillipinta on sangen tumma ruosteenruskea ja siinä on havaittavissa silkinkiilto. Leikkauspinnan pohjamaltoa on kuvattu tiilenväriseksi, ja pillistöä sivulta päin harmaanruskean sävyiseksi. Pillejä on viidestä kymmeneen millimetrillä. Itiöemän paksuus on tavallisesti alle 5 millimetriä. Laji on kuusivaltaisten vanhojen metsien arvoa osoittava indikaattorisieni ja se on valkolahottaja. 

Mikroskooppiset tuntomerkit ovat ruostekäävän osalla tärkeitä. Seetasolukko muodostuu huomattavan kapeista ja pitkänomaisista soluista, jotka ovat sangen selvästi kiteisiä. Niitä on niin paljon, että kuolleissa itiöemissä ei juuri näe alkeisrihmastoa. Alkeisrihmat ovat ilman sinkilöitä ja natiivina kellertäviä. Ne reagoivat metyylisineen (Cotton Blue) vaihtelevasti, Melzerin liuokseen (kaliumjodidin ja jodin seos) eivät mitenkään. Itse itiölavassa seetoja on hieman vähemmän. Mahdolliset kystidit kuvataan viinipullon muotoisiksi.

Ruostekääpä on edeltäjälaji, jonka seuraajalajeja ovat ainakin lumokääpä, pitsikääpä, seulakääpä ja punakarakääpä.

## Lähteet
Gerich

**Gerich** ja **von Gerich** on sukunimi, joka on muun muassa seuraavilla henkilöillä:

* Adam Gerich eli *Adamus Gerich*, saksalainen jesuiitta, 1723–1732 professori Heidelbergin yliopistossa
* Christina Porkkala, o.s. *von Gerich* (1919–1998), suomalainen diplomiekonomi ja Suomi-Neuvostoliitto-Seuran pääsihteeri
* Jan von Gerich (s. 1979), suomalainen rahamarkkina-analyytikko
* John Gerich (s. 1947), kanadalainen poliitikko ja poliisi
* Paul von Gerich (1873–1951), suomalainen kenraali
* Rolf Gerich (1928–2013), saksalainen kuntapoliitikko 
* Stefan von Gerich (s. 1951), suomalainen kolmiloikkaaja
* Sven Gerich alun perin *Sven Rapp* (s. 1974), saksalainen poliitikko (SPD)
* Walter von Gerich (1881–1939), suomalainen upseeri ja vakooja
* Werner Gerich (1919–2003), saksalainen insinööri
Susan Wojcicki

**Susan Wojcicki** (5. heinäkuuta 1968 Santa Claran piirikunta, Kalifornia, Yhdysvallat – 9. elokuuta 2024) oli yhdysvaltalainen yritysjohtaja. Hän toimi Youtuben toimitusjohtajana 2014–2023. Kun Googlea perustettiin, sen toimipaikkana oli Wojcickin autotalli. Wojcicki työskenteli Googlella pitkään ja hoiti kaksi Googlen suurinta yritysostoa: 1,65 miljardin dollarin Youtube-ostoksen vuonna 2006 ja 3,1 miljardin dollarin DoubleClick-ostoksen vuonna 2007.

Wojcicki kasvoi Stanfordin yliopiston kampuksella Palo Altossa Kaliforniassa. Hänen isänsä Stanley Wojcicki oli fysiikan laitoksen johtaja. Äiti Esther Wojcicki opetti journalismia Palo Alto High Schoolissa.

Wojcicki opiskeli Harvardin yliopistossa historiaa ja kirjallisuutta. Hän otti myös yhden tietotekniikan kurssin, joka hänen sanomansa mukaan muutti hänen ajattelunsa. Hän suoritti myöhemmin maisterin tutkinnon UC Santa Cruzissa ja MBA:n UCLA Anderson School of Managementissa vuonna 1998.

Suoritettuaan MBA:n Wojcicki muutti takaisin San Franciscoon, jossa hän osti omakotitalon Menlo Parkista. Maksaakseen lainanlyhennystään Wojcicki vuokrasi vuonna 1998 autotallinsa Sergey Brinille ja Larry Pagelle 1700 dollarin kuukausimaksusta Googlen ensimmäiseksi toimitilaksi. Wojcickista tuli 1999 Googlen 16. työntekijä ja sen markkinointipäällikkö.

Wojcicki kehitti doodlet, joilla koristeltiin Googlen logoa eri tapahtumien kunniaksi. Vuonna 2003 hän ehdotti että Google voisi mainostaa paitsi hakunsa yhteydessä, myös muilla verkkosivuilla ja blogeissa. Tästä tuli AdSense-tuote.

Wojcicki kuoli 9. elokuuta 2024 sairastettuaan kahden vuoden ajan keuhkosyöpää.

## Lähteet

## Aiheesta muualla
The Supremes A’ Go-Go

**The Supremes A’ Go–Go** on yhdysvaltalaisen tyttöbändin The Supremesin yhdeksäs studioalbumi, jonka julkaisi Motown elokuussa 1966. Se oli ensimmäinen tyttöbändin albumi, joka pääsi Billboard 200 -albumilistan ensimmäiselle sijalle. 

## Kappaleet
### A-puoli
#Love Is Like an Itching in My Heart (Holland–Dozier–Holland) – 2.54
#This Old Heart of Mine (Is Weak for You), (Holland–Dozier–Holland, Sylvia Moy) – 2.35
#You Can’t Hurry Love (Holland–Dozier–Holland) – 2.46
#Shake Me, Wake Me (When It’s Over) (Holland–Dozier–Holland) – 2.46
#Baby I Need Your Loving (Holland–Dozier–Holland) – 2.59
#These Boots Are Made for Walkin’ (Lee Hazlewood) – 2.31

### B-puoli
#I Can’t Help Myself (Sugar Pie Honey Bunch) (Holland–Dozier–Holland) – 2.36
#Get Ready (Smokey Robinson) – 2.43
#Put Yourself in My Place (Holland–Dozier–Holland, John Thornton) – 2.20
#Money (That’s What I Want) (Berry Gordy, Jr., Janie Bradford) – 2.26
#Come and Get These Memories  (Holland–Dozier–Holland) – 2.18
#Hang On Sloopy (Wes Farrell, Bert Russell) – 2.43

## Arvostelut
*AllMusic: 

## Lähteet
Monikirjaajat

**Monikirjaajat** (*Polygraphus*) on kovakuoriaisten lahkoon kuuluva kaarnakuoriaissuku. Sukuun kuuluvien lajien määrä on yli 100, mutta vaihtelee eri lähteissä.

## Sukuun kuuluvia lajeja
*Himmeämonikirjaaja (*Polygraphus subopacus*) 
*Aitomonikirjaaja (*Polygraphus poligraphus*) 
*Liekomonikirjaaja (*Polygraphus punctifrons*) 

## Aiheesta muualla
*Laji.fi: Monikirjaajat (''Polygraphus'')
*ITIS: Polygraphus 
*Bug Guide: Genus Polygraphus 
*Pherobase: Semiochemicals of Genus Polygraphus
Raleigh-luokka (LPD)

**Raleigh-luokka** oli Yhdysvaltain laivaston kolmen 1960-luvulla valmistetun aluksen muodostama maihinnousualusluokka ().

## Alukset

## Lähteet
Trifenyylitinahydroksidi

**Trifenyylitinahydroksidi** eli **fentinahydroksidi** (C18H15SnOH) on organotinayhdisteisiin kuuluva orgaaninen yhdiste. Yhdistettä käytetään maataloudessa sienimyrkkynä. Euroopan unionin alueella trifenyylitinahydroksidin käyttö on kiellettyä.

## Ominaisuudet
Huoneenlämpötilassa trifenyylitinahydroksidi on väritöntä tai kellertävää kiteistä ainetta. Yhdiste on käytännöllisesti katsoen veteen liukenematonta, mutta liukenee moniin orgaanisiin liuottimiin esimerkiksi asetoniin, dietyylieetteriin, dikloorimetaaniin ja vähäisessä määrin etanoliin ja bentseeniin. Trifenyylitinahydroksidin fungisidiset ominaisuudet perustuvat siihen, että se estää oksidatiivisen fosforylaation ja siten solujen tarvitseman ATP:n biosynteesin. Trifenyylitinahydroksidi ärsyttää ihoa, silmiä ja hengitysteitä. Yhdiste on todennäköisesti karsinogeenista ja aiheuttaa mutaatioita. Trifenyylitinahydroksidi on myös myrkyllistä luonnossa erityisesti vesieliöille.

## Valmistus ja käyttö
Trifenyylitinahydroksidia valmistetaan hydrolysoimalla trifenyylitinakloridia emäksen esimerkiksi natriumhydroksidin avulla. Trifenyylitinahydroksidiä käytetään maataloudessa sienimyrkkynä muun muassa peruna-, porkkana-, sokerijuurikas- ja pekaanipähkinäviljelmillä. Aine levitetään jauheena tai liuoksena. Trifenyylitinahydroksidi on hyväksytty torjunta-aineena Yhdysvalloissa. Euroopan unionin alueella yhdisteen käyttö kiellettiin vuonna 2002.

## Lähteet
Ruostekäävät

**Ruostekäävät** (*Phellinidium*) on kääpäsuku, joka ollaan erottamassa arinakäävistä (*Phellinus*) omaksi suvukseen, koska se vaikuttaa selkeästi eri kladilta pitkine seetamuodostelmineen. Sukua ehdotti tieteelliseen käyttöön ensimmäisenä tšekkiläinen mykologi František Kotlaba vuonna 1968. Sukuun kuuluvat nykykäsityksen mukaan (2013) lajit ''P. fragrans'', ''P. pouzarii'' vastikään tieteellisen yhteisön uutena hyväksymä ''P. asiaticum''. Ainoa Suomesta tunnettu suvun laji on ruostekääpä (*P. ferrugineofuscum*). 

Samaan sukuun on liitetty toisinaan myös ''P. orientale'', ''P. rufitinctum'' sekä myös ''P. aciferum'', ''P. cryptocystidiatum'', ''P. lamaënse'', ''P. noxium'', ''P. sulphurascens'' ja ''P. weirii'', mutta ne lienevät sittenkin jossain määrin eri kehityslinjaa – kenties kuitenkin samaan sukuun toistaiseksi laskettavia. *[[Pyrrhoderma]]*-sienisuku on ruostekääville läheinen.

## Lähteet
Loihde Factor

**Loihde Factor** on Oulussa vuonna 2013 perustettu suomalainen digitaalisten palvelujen asiantuntijayritys, joka tunnettiin vuoteen 2021 saakka Bitfactor-nimellä. Yrityksen päätoimiala ohjelmistojen suunnittelu ja valmistus. Toimitusjohtajana toimii Juha Meronen.

Maaliskuussa 2018 Bitfactor ilmoitti tieto- ja viestintäteknologian alan palveluyhtiö Viria Oyj:n investoivan yritykseen vauhdittaen sen kasvua ja mahdollistaen Bitfactorille laajempien palvelujen tarjoamisen. Bitfactor liittyi osaksi konsernia jatkaen kuitenkin itsenäisenä yhtiönä. Vuonna 2021 Viria-konserni vaihtoi nimekseen Loihde ja samalla kaikki konserniin kuuluvat yhtiöt saivat uudet Loihde-alkuiset nimet ja konsernin kanssa yhtenevän brändin. Bitfactorista tuli Loihde Factor.  Vuoden 2024 alusta lähtien kaikki Loihteen yhtiöt toimivat yhteisellä Loihde-brändillä, ja Loihde Factor -nimi näkyy ainoastaan yhtiön juridisena nimenä. 

Loihde Factorin toimipisteitä löytyy Oulussa ja Helsingissä. Vuonna 2023 yritys työllisti noin 125 työntekijää ja sen liikevaihto oli noin 16 miljoonaa euroa.
## Hankkeita
Yritys on muun muassa kehittänyt bussiyhtiö Savonlinjalle palvelukokonaisuuden, joka palkittiin Grand One 2018 -kilpailussa Paras mobiilipalvelu- ja Paras UX-design-sarjoissa. Lisäksi Loihde Factor on ollut mukana kehittämässä esimerkiksi Oura-hyvinvointisormuksen mobiilisovellusta, e-urheiluorganisaatio ENCEn brändiuudistuksen,  Fortumin design systeemiä  ja televisiovalmistaja LG:n smart tv:iden käyttöliittymän. 

## Lähteet

## Aiheesta muualla
* Loihteen kotisivut
* ITEWiki - Loihde Factor
Nigerin kansallisarkistohallinto

**Nigerin kansallisarkistohallinto** (; ) on vuonna 1953 perustettu Nigerin pääkaupungissa Niameyssä toimiva valtiollinen laitos. Se vastaa kansallisarkiston tehtävien ohella myös monista tyypillisistä kansalliskirjaston toiminnoista, kuten painotuotteiden ISSN-/ISBN-numeroinnista ja kerää maassa julkaistujen painotuotteiden vapaakappaleet. Laitoksen johtaja on M. Habou Boukari (lokakuussa 2017).

Nigerin kansallisarkistolla on useita alueellisia toimipisteitä. Vuonna 2006 Tahouan, Dosson ja Agadezin toimipisteissä oli ammatillista henkilökuntaa ja ne palvelivat myös vierailijoita. Sen sijaan Diffan, Maradin, Tillabérin ja Zinderin toimipisteet toimivat henkilökuntavajeen vuoksi vaatimattomina yleisöltä suljettuina aineistovarastoina.  

YK:n erityisjärjestö Unescon mukaan vain 15,5 prosenttia Nigerin aikuisväestöstä (yli 15-vuotiaat) oli lukutaitoisia (vuonna 2012). YK:n kehitysohjelma UNEPin tilastoi Nigerin vuonna 2015 maailman alhaisimman lukutaitoprosentin maana, jossa **ainoastaan 19,1&nbsp;% aikuisista oli lukutaitoisia**.

## Lähteet
Caroline Dolehide

**Caroline Dolehide** (s. 5. syyskuuta 1998 Hinsdale, Illinois) on yhdysvaltalainen tennispelaaja. Hän on sijoittunut parhaimmillaan kaksinpelissä WTA-listan sijalle 42 syyskuussa 2023. Nelinpelissä hän on ollut parhaimmillaan sijalla 21 toukokuussa 2022. Dolehide pelasi grand slam -turnauksen pääsarjassa ensimmäisen kerran Ranskan avoimissa 2018.

## Lähteet

## Aiheesta muualla
*
*
Luettelo jalkapallon Suomen Cupin loppuotteluista

Tämä on luettelo jalkapallon **[[Jalkapallon Suomen Cup|Suomen Cupin]]** loppuotteluista.

## 1955–1959

## 1960–1969

## 1970–1979

*Vuosien 1975 ja 1976 loppuottelut pelattiin seuraavana keväänä. Vuonna 1978 pelattiin kaksiosainen finaali.*

## 1980–1989

## 1990–1999

## 2000–2009

## 2010–2019

## 2020–

## Katso myös
*Luettelo jalkapallon Naisten Suomen Cupin loppuotteluista

## Lähteet
*Miesten Suomen Cup Suomen Palloliitto.
*Helsingin Sanomat, 1955–1997 HS Aikakone (vain tilaajille).
*Helsingin Sanomat, 1998– HS arkisto (vain tilaajille).
Corentin Tolisso

**Corentin Tolisso** (s. 3. elokuuta 1994 Tarare, Ranska) on ranskalainen jalkapalloilija. Hän edustaa Ligue 1:ssä pelaavaa Lyonia. Pelipaikaltaan hän on keskikenttäpelaaja. Hän on voittanut maailmanmestaruuden, Mestarien liigan ja viisi Saksan-mestaruutta.

## Seurajoukkueura
Tolisso teki ensiesiintymisensä pääsarjatasolla Ranskan Ligue 1:ssä 10. elokuuta 2013, kun hänen edustamansa Lyon voitti Nicen kotonaan 4–0. Hän pelasi Lyonissa neljän Ranskan pääsarjakauden 2013–2017 aikana 116 Ligue 1:n ottelua, joissa hän teki 21 ja syötti 14 maalia. Mestarien liigan 12 ottelussa hän sekä teki että syötti kaksi maalia. Eurooppa-liigan 19 ottelussa hän viimeisteli kahdesti.

Kesällä 2017 Tolisso siirtyi Bayern Müncheniin 41,5 miljoonan euron siirtosummalla. Hän voitti seurassa Saksan-mestaruuden kausilla 2017–2018, 2018–2019, 2019–2020, 2020–2021 ja 2021–2022, Mestarien liigan kaudella 2019–2020, Saksan Cupin kausilla 2019 ja 2020, DFL-Supercupin 2017, 2020 ja 2021, UEFA Super Cupin 2020 sekä seurajoukkueiden maailmanmestaruuden 2020. Hän pelasi Bundesliigassa viiden kauden aikana 72 ottelua, joissa hän teki 11 ja syötti seitsemän maalia. Hän oli sivussa lähes koko kauden 2018–2019 ristisidevamman vuoksi. Kaudella 2019–2020 hän pelasi Bundesliigassa 13 ottelua. Mestarien liigan 25 ottelussa hän teki seitsemän ja syötti kuusi maalia.

Tolisso palasi Lyoniin ilmaissiirrolla kesällä 2022. Avauskaudellaan hän pelasi 30 Ligue 1:n ottelua ja teki yhden maalin.

## Maajoukkueura
Ranskan A-maajoukkueessa Tolisso pelasi ensimmäisen ottelunsa 28. maaliskuuta 2017 Espanjaa vastaan.  Tolisso pelasi kaksi ottelua ja Ranskan mestaruuteen päättyneessä MM-lopputurnauksessa viisi ottelua. Loppuottelussa Kroatiaa vastaan hän tuli kentälle 73. minuutilla. Hän pelasi kolme ottelua vuonna 2021 järjestetyissä EM-kilpailuissa. EM-karsinnoissa hän on pelannut kuusi ottelua. Ensimmäisen maaottelumaalinsa hän teki EM-karsinnassa Albaniaa vastaan syyskuussa 2019.

## Saavutukset
Päivitetty 31. heinäkuuta 2023.

**[[FC Bayern München]]**

* Bundesliigan mestaruus: 2017-2018, 2018-2019, 2019-2020, 2020-2021, ja 2021-2022
* DFL-Supercup: 2017, 2020, ja 2021
* Saksan Cupin voitto: 2018-2019 ja 2019-2020
* Mestarien liigan voitto: 2019-2020
* Seurajoukkueiden maailmanmestari: 2020–2021
* UEFA Supercupin voitto: 2020

'''Ranska'''

* Maailmanmestari: 2018
* UEFA Nations Leaguen voitto: 2021

## Lähteet

## Aiheesta muualla
Mauritanian kansalliskirjasto

**Mauritanian kansalliskirjasto** (; ) on vuonna 1965 perustettu, länsiafrikkalaisen Mauritanian pääkaupungista Nouakchottista käsin toimiva kansalliskirjasto. 

Kansalliskirjasto pyrkii kansallisen painetun aineiston keräämiseen, konservoimiseen ja esilläpitoon. Kirjastolla on seitsemän alueellista toimipistettä. Valtion budjettivaroin ylläpidetyssä Mauritanian kansalliskirjastossa työskentelee noin 40 henkilöä. Kirjasto on saanut myös ulkomaista tukea toimintansa kehittämiseen, esimerkiksi aineiston digitalisointiin. Kirjasto on kansainvälisen kirjastojärjestön (IFLA), Unescon kirjastoverkoston (UNAL) ja ranskankielisen kirjastoverkoston (Francophone Libraries) jäsen. 

Mauritanian kansalliskirjaston kokoelma on kooltaan melko vaatimaton. Alkuvuodesta 1971 kirjastolla oli 4&nbsp;750 teosta ja erään tuoreemman, mutta päiväämättömän arvion mukaan kokoelmat kattaisivat nyttemmin 10&nbsp;000 teosta. 
 
YK:n erityisjärjestö Unescon mukaan Mauritanian aikuisväestöstä (yli 15-vuotiaat) lukutaitoisia oli vain 45,5 prosenttia (vuonna 2007).

## Lähteet
Mihail Tšehov

**Mihail Aleksandrovitš Tšehov** (; 29. elokuuta 1891 Pietari – 30. syyskuuta 1955 Los Angeles) oli venäläinen näyttelijä ja teatteripedagogi. Hän oli Anton Tšehovin veljen, kirjailija-toimittaja Aleksandr Tšehovin poika. Venäjällä Mihail Tšehovia on pidetty aikansa etevimpänä näyttelijänä.

Tšehov oli Moskovan taiteellisen teatterin johtajan Konstantin Stanislavskin tähtioppilas, ja hän esiintyi vuodesta 1912 sekä teatterin studiossa että päänäyttämöllä. Hän myös johti itse Stanislavskin perustamasta studiosta muodostettua Toista Moskovan taiteellista akateemista teatteria. Vuonna 1928 Tšehov muutti pois Venäjältä ja työskenteli sen jälkeen Euroopassa ja Yhdysvalloissa ohjaajana ja opettajana nimellä Michael Chekhov. Hän omistautui myöhemmin erityisesti näyttelijän metodien opetukselle ja kirjoittamiselle työskennellessään eri teattereissa ja studioissa. Tšehov sai vahvoja vaikutteita saksalaisen filosofin Rudolf Steinerin (1861–1925) antroposofiasta ja tämän kehittämästä metodista puheen ja liikkeen yhdistämiseksi, eurytmiasta.

Vuonna 1943 Tšehov muutti Los Angelesiin, jossa hän eli kuolemaansa asti. Tšehov kokosi keskeiset ajatuksensa vuonna 1946 julkaistuun teokseen *Näyttelijän tekniikasta*, joka sisältää hänen käytännön harjoituksensa, näytelmäanalyysejä ja pohdintaa taiteesta ja esteettisistä kategorioista sekä näyttelijän missiosta. Teoksen on suomentanut dosentti Liisa Byckling, joka on julkaissut Mihail Tšehovista myös väitöskirjan ja useita muita tutkimuksia. Tšehov näytteli myös kymmenessä Hollywood-elokuvassa, muun muassa Alfred Hitchcockin ohjaamassa elokuvassa Noiduttu (1945), josta hän sai Oscar-ehdokkuuden.

Tšehovin ajattelussa atmosfääri on esityksen ”sielu”,  kun taas esityksen ”ruumis” on sen näkyvä osa. Atmosfääri tarkoittaa eräänlaista tunnetilaa, jonka mukaan sanojen sisältö ja tilanteet voivat muuttua. Tšehovin mukaan atmosfääri on esityksen ydin ja johtava idea, jota esitys säteilee, ja  ”sitä pitää kuunnella kuin musiikkia”. Tšehovin kehittämiä näyttelijäntyön metodeja sovelletaan yhä ympäri maailmaa, muun muassa monissa Euroopan maissa, Yhdysvalloissa ja Japanissa.

Mihail Tšehov -tekniikaksi kutsuttua psykofyysistä näyttelijäntyön tekniikkaa opetetaan myös Suomessa Taideyliopiston Teatterikorkeakoulussa. Suomalainen teatteriohjaaja ja näyttelijäpedagogi Marjo-Riikka Mäkelä ohjaa ja kouluttaa näyttelijöitä Mihail Tšehov -tekniikan avulla Los Angelesissa.

## Teoksia
*Tšehov, Mihail: *Näyttelijän tekniikasta*. (ven. alkuteos * O tehnike aktjora*, 1946; engl. *To the actor*, 1953). Suomennos: Liisa Byckling. Teatterikorkeakoulun julkaisusarja, 60. Helsinki: Taideyliopisto, Teatterikorkeakoulu, 2017.  

## Lähteet

## Kirjallisuutta
*Byckling, Liisa: Mihail Tshehov länsimaiden teatterissa ja filmissä. Helsingin yliopisto, väitöskirja, 2000.
*Byckling, Liisa: Näyttelijän tie Moskovasta Hollywoodiin. Idäntutkimus 4/2011. 
*Byckling, Liisa: Kaksi Tšehovia: kuoleman esittämisestä kirjallisuudessa ja näyttelijäntyössä.  Thanatos 2/2013. Suomalaisen Kuolemantutkimuksen Seura Ry.
Pearland

**Pearland** on kaupunki Texasin osavaltiossa, Yhdysvalloissa. Se on osa Houston–The Woodlands–Sugar Landin suurkaupunkialuetta. Kaupungin väkiluku oli vuoden  väestönlaskennassa 91 252. Pearland kuuluu pääosin Brazorian piirikunnassa. Pieni osa kaupungista kuuluu myös Fort Bendin- ja Harrisin piirikuntiin. Vuonna 2015 väkiluku oli  108 821.

## Kuvia kaupungista

Tiedosto:PTC1.jpg|Pearlandin katunäkymää
Tiedosto:Pearlandcityhallcellph.jpg|Pearlandin kaupungintalo
Tiedosto:ShadowCreekRanch.JPG|Shadow Creek Ranch


## Lähteet
Aapo Kiljunen

**Aapo Kiljunen** (s. 24. tammikuuta 1986 Mikkeli) on suomalainen jalkapalloilija. Pelipaikaltaan hän on maalivahti.

Kiljunen pelasi yhden Veikkausliigan ottelun Myllykosken Pallo -47:ssä kaudella 2005, jolla MYPA voitti Suomen-mestaruuden. Ykkösessä Kiljunen pelasi 57 ottelua vuosina 2007–2008 ja 2010–2012. Hän edusti Ykkösessä Tampereen Pallo-Veikkoja, Vasa IFK:ta ja Viikinkejä.

## Lähteet
Gongasso

**Gongasso** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 30 kilometriä Sikassosta luoteeseen. Kunnassa on 8&nbsp;800 ja kylässä 1&nbsp;600 asukasta (vuonna 2009).

Gongasson kunta rajoittuu pohjoisessa Sikasson piirin Sanzanan, idässä Klélan ja Faman, etelässä Pimpernan ja Natienin sekä lännessä Farakalan, Kapolondougoun ja Doumanaban kuntiin. Maisemaa leimaavat länsiosan ylängöt. Pysyviä vesistöjä ei ole. Seutu kuuluu sudanilais-sahelilaiseen vyöhykkeeseen.

Kuntaan kuuluu 11 kylää.

Gongasson kautta kulkee Sikasson ja Koutialan välinen maantie RN11. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, maissi, durra, riisi, lehmänpapu ja maapähkinä. Kotieläimiä ovat naudat, lampaat, vuohet ja aasit. Gongassossa pidetään viikoittaiset markkinat.

## Lähteet
Kabarasso

**Kabarasso** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 95 kilometriä Sikassosta luoteeseen. Kunnassa on 8&nbsp;500 ja kylässä 1&nbsp;300 asukasta (vuonna 2009).

Kabarasson kunta rajoittuu idässä Sikasson piirin Kouoron, etelässä Kourouman ja Kignanin, lännessä Dialakoron sekä pohjoisessa Dogonin ja Koutialan piirin Faguin kuntiin. Maisemaa leimaavat ylängöt ja kukkulat. Alueella virtaa Banifingin sivujoki. Seutu kuuluu sudanilais-sahelilaiseen vyöhykkeeseen. Kasvillisuus on metsäsavannia.

Kuntaan kuuluu 11 kylää. Asukkaat ovat senufoja, bambaroita, miniankoja ja fulbeja. Yleisin kieli on senufo, mutta yhteisenä kielenä käytetään bambaraa. Vallitsevat uskonnot ovat islam ja animismi.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi ja myytäväksi kasvatettava puuvilla. Kotieläimiä ovat naudat, lampaat, vuohet, aasit ja siipikarja.  Lisäksi harjoitetaan keräilyä, pienimuotoista kaupankäyntiä ja käsityöammatteja.

## Lähteet
Kikka Laitinen Co.

**Kikka Laitinen Co.** on suomalainen rockyhtye, joka perustettiin vuonna 1992. Yhtye on julkaissut yhdeksän albumia.

## Jäsenet
* Kikka Laitinen – laulu, koskettimet, kitarat
* Kustaa Kantelinen – kitarat
* Mikko Yli-Knuuttila – basso
* Petteri Korhonen – rummut

## Diskografia
* 
* 
* 
* 
* 
* 
* 
* 
*
Kaboïla

**Kaboïla** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 15 kilometriä Sikassosta etelään. Kunnassa on 27&nbsp;300 ja kylässä 3&nbsp;300 asukasta (vuonna 2009).

Kaboïlan kunta rajoittuu pohjoisessa Sikasson, koillisessa Finkolon, lännessä Lobougoulan ja Kapalan ja etelässä Kadiolon piirin Kaïn kuntiin sekä idässä Burkina Fasoon. Alue on pinnanmuodostukseltaan lähinnä tasankoa. Pysyviä vesistöjä ei ole. Seutu kuuluu sudanilais-sahelilaiseen vyöhykkeeseen. Kasvillisuus on heinä- ja pensassavannia.

Kuntaan kuuluu 26 kylää. Asukkaat ovat samoja, senufoja, mandinkoja ja fulbeja. Vallitsevat uskonnot ovat islam ja animismi.

Kaboïlan kautta kulkee Sikassosta Norsunluurannikon rajalle johtava maantie RN7. Seudun pääelinkeino on maanviljely. Tärkeimmät viljelykasvit ovat puuvilla, maissi, hirssi, durra, riisi ja maapähkinä. Lisäksi harjoitetaan karjanhoitoa ja pienimuotoista kaupankäyntiä. Tärkein kauppapaikka on Dallé.

## Lähteet
Toyota T100

**Toyota T100** on Toyota Motor Corporationin valmistama lava-auto. Autoa valmistettiin Tokyossa, Japanissa ja Toyota Motor Manufacturing Indiana -tehtaalla, Indianan osavaltiossa, Yhdysvalloista.

## Aiheesta muualla
Kafouziéla

**Kafouziéla** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 20 kilometriä Sikassosta koilliseen. Kunnassa on 6&nbsp;400 ja kylässä 1&nbsp;900 asukasta (vuonna 2009).

Kafouziélan kunta rajoittuu koillisessa Sikasson piirin Faman, kaakossa Zangaradougoun ja luoteessa Diomaténén kuntiin. Maisemaa leimavat kunnan keskeltä jakava pitkä kukkula ja itäosan tulvatasanko. Seutu kuuluu Sudanin vyöhykkeeseen. Kasvillisuus on lähinnä pensassavannia.

Kuntaan kuuluu kuusi kylää. Asukkaat ovat etupäässä senufoja. Lisäksi on miniankoja ja fulbeja. Vallitseva uskonto on islam.

Paikallisia elinkeinoja ovat maanviljely, karjanhoito ja pienimuotoinen kaupankäynti. Tärkeimmät viljelykasvit ovat puuvilla, maissi, hirssi, durra, riisi ja peruna. Kotieläimiä ovat naudat, lampaat, vuohet ja aasit. Kafouziélassa pidetään viikoittaiset markkinat.

## Lähteet
Kapala (Sikasson piiri)

**Kapala** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 30 kilometriä Sikassosta etelään. Kunnassa on 10&nbsp;300 ja kylässä 2&nbsp;200 asukasta (vuonna 2009).

Kapalan kunta rajoittuu idässä ja etelässä Sikasson piirin Kaboïlan, lännessä Lobougoulan ja pohjoisessa Sokourani-Missirikoron kuntiin. Maisemaa leimaavat tasangot ja kukkulat. Pysyviä vesistöjä ei ole. Seutu kuuluu sudanilais-guinealaiseen vyöhykkeeseen. Kasvillisuus on metsäsavannia ja metsää.

Kuntaan kuuluu yhdeksän kylää. Asukkaat ovat etupäässä senufoja, mandinkoja ja djulia. Uskontoja ovat islam, kristinusko ja animismi.

Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra, vihannekset ja hedelmät. Myytäväksi kasvatetaan puuvillaa. Lisäksi harjoitetaan vähäisessä määrin käsityöammatteja, kalastusta ja keräilyä.

## Lähteet
Puut, linnut ja taivas

__NOTOC__
**Puut, linnut ja taivas** on Kikka Laitinen Co. -yhtyeen seitsemäs studioalbumi, joka julkaistiin 25. toukokuuta 2018. Sen on äänittänyt ja miksannut Risto Hemmi Finnvoxilla vuosina 2017–2018, ja sen masteroi Pauli Saastamoinen vuonna 2018.

## Kappaleet
Kaikki kappaleet säveltänyt ja sanoittanut Kikka Laitinen sekä sovittanut Kikka Laitinen Co.

#
#
#
#
#
#
#
#
#
#

## Kokoonpano
* Kikka Laitinen – laulu, flyygeli, hammond, rhodes
* Kustaa Kantelinen – kitarat
* Mikko Yli-Knuuttila – basso
* Petteri Korhonen – rummut

## Lähteet
* 

### Viitteet
Toyota Motor Manufacturing Indiana

**Toyota Motor Manufacturing Indiana, Inc.** (TMMI) on autotehdas, joka sijaitsee Indianan osavaltion Gibosonin piirikunnassa, Princetonin ja Fort Branchin välillä. Se on osa Toyota Motor Engineering & Manufacturing North Americaa, jonka japanilainen Toyota Motor Corporation omistaa. TMMI on Evansvillen alueen suurin työnantaja.

Tehdas rakennettiin vuonna 1996, ja se full-size -luokan pick-upin valmistuksen Yhdysvaltain markkinoille. Toyota Tundran valmistus alkoi vuonna 1999. Ennen sitä tehtaalla valmistettiin Toyota T100 -mallia. Toyota Sequoian valmistus alkoi 2000. 

Tila-auto Siennan valmistus siirrettiin TMMI:lle vuonna 2003. Toyota lopetti Tundran valmistuksen TMMI:llä vuonna 2008, ja aloitti kokoonpanon Toyota Motor Manufacturing Texas -tehtaalla, San Antoniossa. Toyota Highlanderin valmistus siirrettiin TMMI:lle 2009. 

Tehdas on jaettu kahteen osaan; "länsitehdas" valmistaa Highlander- ja Sequoia -malleja, ja "itätehdas" valmistaa Siennaa sekä Highlanderia. Kaikki Toyota Highlanderit valmistetaan TMMI:llä lukuun ottamatta Kiinan markkinoille tarkoitettuja autoja, joita valmistaan Kiinassa.

## Nykyiset mallit
*Toyota Sequoia (2000–) 
*Toyota Sienna (2003–) 
*Toyota Highlander (2009–) 
*Toyota Highlander Hybrid (2014–) 

## Entiset mallit
*Toyota Tundra (1999-2008)

## Lähteet
Cineflix

**Cineflix Media** on kanadalainen televisioyhtiö, joka tuottaa dokumentteja ja muita TV-formaatteja eri TV-kanaville. Tuotantoa markkinoidaan ja lähetetään maailmanlaajuisesti.

Yhtiöllä on toimistot Montrealissa, Torontossa, Vancouverissa, Lontoossa, Dublinissa ja New Yorkissa, ja siellä tuotetaan myös tv-tuotantoja. Cineflix International on sen tytäryhtiö ja se myy tuotteitaan maailmanlaajuisesti. Cineflixin Euroopan pääkonttori sijaitsee Lontoossa.

Cineflixin ohjelmia on esitetty seuraavilla kanavilla: Discovery Channel, History Channel, National Geographic, E! Entertainment sekä Animal Planet. (*Huom,* kanavia voi olla enemmän)

## TV-ohjelmia
* Lentoturmatutkinta (eng, Air Crash Investigation)
* Amerikan kovimmat keräilijät (eng, Copper (TV series)
* Food Factory
* Detectives Club: New Orleans
* Motives & Murders: Cracking the Case

## Aiheesta muualla
* Virallinen kotisivu
Ingušian sota

**Ingušian sota** alkoi vuonna 2007 kapinoinnin kiihtymisenä Ingušiassa. Paikalliset ihmisoikeusaktivistit ja oppositiopoliitikot ovat kuvanneet sotaa sisällissodaksi ja toiset Venäjän-vastaiseksi kansannousuksi. Vuoden 2009 puolivälissä Ingušia oli vienyt Tšetšenian aseman Pohjois-Kaukasuksen väkivaltaisimpana tasavaltana. Ääri-islamilaisilla liikkeillä on osuutensa molemmissa.

Kapinaa kannattaneen Inghusetia.ru -nettisivun omistaja Magomed Yevloyev surmattiin vuonna 2008. Tämän kiistan keskipisteessä oli epäsuosittu presidentti Murat Zjazikov, jota ihmisoikeusaktivistit ja Venäjän hallituksen jäsenet ovat kritisoineet. Lokakuussa 2008 Ingušian sisäministeri Musa Medovin oli itsemurhapommittajan kohteena. Venäjän presidentti Dmitri Medvedev erotti 30. lokakuuta Zjazikovin virastaan ja korvasi hänet everstiluutnantti Junus-bek Jevkurovilla. Ingušian oppositio piti tätä voittona. 

Ingušiassa aloitettiin 26. heinäkuuta 2009 massiivinen Venäjän turvallisuusoperaatio, joka johtui venäläisvastaisuuden noususta. Moskova lähetti operaatioon 2&nbsp;500 Venäjän sisäministerön joukkojen (MVD) taistelijaa. Seuraavien päivien aikana satoja miehiä saarrettiin ja muutama turvallisuusjoukon jäsen kuoli tai haavoittui jatkuvissa hyökkäyksissä. 

Joka tapauksessa väkivaltaisuudet jatkuivat. Poliisin mukaan vuoden 2009 kolmen ensimmäisen kuukauden aikana kuoli melkein 50 henkeä lähes päivittäisissä yhteenotoissa. Vaikutusvaltaisten ihmisten murhayritykset jatkuivat saman vuoden kesällä. Ingušian korkeimman oikeuden jäsen Aza Gazgireeva ammuttiin 10. kesäkuuta ja entinen varapääministeri Bashir Aushev ammuttiin 13. kesäkuuta. Presidentti Jevkurov vammautui vakavasti itsemurhapommituksessa 22. kesäkuuta ja rakennusministeri Ruslan Amerkhanov ammuttiin toimistoonsa elokuussa.

Vuoden 2010 jälkeen väkivaltaisuudet alkoivat vähentyä. Vuonna 2014 turvallisuusjoukot ampuivat kapinallisten johtajan Arthur Getagazhevin. Vuoden 2015 puolivälissä Jevkurov julisti Ingušian kapinan kukistetuksi. Hän sanoi, että 80 kapinallista oli antautunut ja armahdettu ja että jäljellä olevat kapinalliset olivat alakynnessä.

## Lähteet
Fama

**Fama** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 28 kilometriä Sikassosta pohjoiseen. Kunnassa on 10&nbsp;800 ja kylässä 4&nbsp;200 asukasta (vuonna 2009).

Faman kunnan pinta-ala on 280 neliökilometriä. Se rajoittuu pohjoisessa Sikasson piirin Klélan, idässä Danderesson, etelässä Zangaradougoun, Kafouziélan ja Diomaténén ja lännessä Gongasson kuntiin. Maisemaa leimaavat kukkulat ja tasangot. Kasvillisuus on metsäsavannia.

Kuntaan kuuluu kuusi kylää. Asukkaat ovat etupäässä senufoja. Lisäksi on bambaroita ja fulbeja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, durra, hirssi ja peruna. Kotieläimiä ovat naudat, lampaat, vuohet, aasit ja siipikarja. Lisäksi hyödynnetään metsiä ja harjoitetaan kaupankäyntiä. Famassa ja Naminassossa pidetään viikoittaiset markkinat.

## Lähteet
Jorma Taina

**Jorma Kalevi Taina** (25. huhtikuuta 1944 Kouvola – 3. heinäkuuta 2020 Turku) oli suomalainen merenkulun logistiikkaan erikoistunut tutkija, Turun yliopiston maantieteen laitoksen dosentti ja Turun kauppakorkeakoulun merenkulkutalouden professori.

Taina väitteli filosofian tohtoriksi Turun yliopistossa vuonna 1978. Hän perusti yliopistoon merenkulkualan tutkimus- ja koulutuskeskuksen ja toimi vuosina 1978–1984 sen johtajana. 1980-luvun puolessavälissä Taina toimi Suomen kuljetustaloudellisen yhdistyksen toimitusjohtajana ja *[[Kuljetus (lehti)|Kuljetus]]*-lehden päätoimittajana, kunnes hänet nimitettiin vuonna 1987 Turun kauppakorkeakoulun merenkulkutalouden apulaisprofessoriksi ja myöhemmin professoriksi. Hän jäi tehtävästä eläkkeelle kesällä 2008.

## Lähteet
Kana tikka masala

**Kana tikka masala** on mausteinen, intialaistyyppinen ruokalaji, jossa on tikka-kanaa ja kermainen kastike. Kerrotaan, että se on kehitetty alun perin 1970-luvun alussa Glasgow’ssa, mutta intialaiset väittävät tikka masalaa tehdyn Intiassa jo paljon aiemmin. Se on Britannian suosituimpia aterioita, ja sitä myydään vuodessa 23 miljoonaa annosta. Ulkoministeri Robin Cook sanoi sitä vuonna 2001 Britannian kansallisruoaksi.

Britannia vie tikka masala -kanaa Intiaan.

## Alkuperä
Tandooriuunissa valmistettua kanaa tarjoiltiin Britanniassa ensimmäisen kerran Lontoossa vuonna 1966. Sieltä resepti kulkeutui seuraavien vuosien aikana Glasgow’hun. 1970-luvun alkuvuosina eräs asiakas ravintola Shish Mahalissa totesi kanan olevan maukasta mutta hieman kuivaa. Ravintolan kokki improvisoi tällöin kastikkeen tomaattikeitosta, mausteista ja kermasta, jolloin syntyi kana tikka masalan tavallisin resepti. Sen jälkeen muunnelmia on tullut huomattavasti lisää: 2000-luvulla tehdyssä testissä maistettiin 48 eri tikka masala -reseptiä ja todettiin, että ainoa yhteinen ainesosa niissä kaikissa oli kana. Ei voidakaan enää sanoa, että tikka masalalle olisi olemassa vakioreseptiä.

On myös väitetty, että kana tikka masala olisi kehitetty Intiassa. Joidenkin väitteiden mukaan se olisi peräisin Suurmogulien valtakunnan ajoilta, toisten mukaan se olisi kehitetty 1960-luvulla Punjabissa.

## Lähteet

## Aiheesta muualla
My Bebe Love: KiligPaMore

**My Bebe Love: KiligPaMore** on vuonna 2015 ensi-iltansa saanut filippiiniläinen tagaloginkielinen komediaelokuva, jonka on ohjannut Jose Javier Reyes.

## Näyttelijät

## Lähteet

## Aiheesta muualla
*
Toyota Highlander

**Toyota Highlander** on Toyota Motor Corporationin valmistama 5-ovinen katumaasturi. Highlanderia valmistetaan Toyota Motor Manufacturing Indiana -tehtaalla, Indianan osavaltiossa Yhdysvalloissa sekä Kantonissa, Kiinassa.

Australiassa ja Japanissa auto myydään nimellä **Toyota Kluger**.

## Sukupolvet

2001-2003 Toyota Highlander Limited -- 10-12-2011.jpg|Ensimmäinen sukupolvi(2001–2007)
2008-2010 Toyota Highlander Limited -- 03-16-2012.JPG|Toinen sukupolvi(2008–2010)
2010 Toyota Kluger (GSU45R MY11) KX-S wagon 01.jpg|Toisen sukupolven facelift(2011–2013)
2015 Toyota Kluger (GSU55R) Grande wagon (2015-07-24) 01.jpg|Kolmas sukupolvi(2014-)


## Aiheesta muualla
Paksuhuulikeltti

**Paksuhuulikeltti** (*Chelon labrosus*) on kelttikaloihin kuuluva kalalaji. Se kasvaa noin 30 cm pitkäksi. Kala on saanut nimensä paksusta, turvonneen näköisestä ylähuulestaan. Paksuhuulikeltin vartalo on pitkulainen, sylinterinmuotoinen, ja sen pää on huomattavan leveä ja litteä. Pyrstö on kaksihaarainen. Kalan väri on selkäpuolelta tummanharmaa, usein vihertävän sävyinen. vatsapuolelta hopeanhohtoinen.

Koiraat kutevat ensimmäisen kerran kaksivuotiaina, naaraat vuotta vanhempina. Pohjoisessa kutukypsyys saavutetaan tätä myöhemmin. Kutuaikaa on helmi-huhtikuu.

Paksuhuulikelttiä tavataan Eurooppaa ympäröivissä merissä. Paksuhuulikeltti on tavattu Suomessa vuonna 1995 Kustavin lähivesillä.

Paksuhuulikelttiä käytetään ruokakalana, sitä urheilukalastetaan ja pidetään joskus yleisöakvaarioissa. Se on Etelä-Euroopassa arvostettu ruokakala.

## Lähteet

## Aiheesta muualla
*Paksuhuulikeltti (''Chelon labrosus'') Laji.fi
*Chelon labrosus ITIS
U-1206

**U-1206** oli Saksan laivaston tyypin VIIC sukellusvene toisessa maailmansodassa.

Aluksen tunnuskuvana oli mustalla kilvellä vihreänokkainen ja -jalkainen valkoinen haikara.

## Valmistus

Alus tilattiin 2. huhtikuuta 1942 F. Schichaulta Danzigista, missä köli laskettiin 12. kesäkuuta 1943 telakkanumerolla 1576. Alus laskettiin vesille 30. joulukuuta 1943 ja otettiin palvelukseen 16. maaliskuuta 1944.

## Palvelus
Valmistuttuaan vene liitettiin 8. sukellusvenelaivueeseen päällikkönään yliluutnantti () Günther Fritze. Heinäkuussa 1944 uudeksi päälliköksi tuli kapteeniluutnantti () Karl-Adolf Schlitt. Alus oli harjoituskäytössä 31. tammikuuta 1945 asti ja siirtyi seuraavana päivänä aktiivipalvelukseen 11. laivueeseen.

Ensimmäiselle partiomatkalleen *U-1206* määrättiin maaliskuussa 1945. Se lähti Kielistä Norjan Horteniin ja sieltä Kristiansandiin, josta sen oli tarkoitus jatkaa kohti Britteinsaarten rannikkoa. Alus lähti 6. huhtikuuta 1945 Kristiansandista partiomatkalle. Se saapui partioalueelleen 12. huhtikuuta ja havaitsi pian saattueen, mutta sai toiseen pääkoneeseensa vian ja joutui suojautumaan alueella olleen miinakentän läheisyyteen, kun vikaa korjattiin. Alus jatkoi matkaansa seuraavana päivänä. Korjauksia jatkettiin sukelluksissa.

*U-1206* oli 14. huhtikuuta Skotlannin edustalla noin 60 metrin syvyydessä, kun päällikkö Schlitt meni käymälään. Aluksessa oli uuden mallinen käymälä, joka oli suunniteltu toimimaan vanhoja malleja syvemmällä. Schlittillä oli vaikeuksia monimutkaisen käymälän huuhtomisessa. Hän pyysi neuvoa mekaanikolta, joka avasi vahingossa väärän venttiilin, minkä seurauksena alukseen tulvi merivettä.

Kun merivesi pääsi tekemisiin käymälän alle sjoitettujen akkujen kanssa, niistä vapautui kloorikaasua. Aluksen täyttyessä myrkyllisellä kaasulla Schlittin oli pakko antaa käsky pintaannoususta. Miehistö alkoi pinnalle päästyään tuulettaa alusta. Koska se oli vain 16 kilometrin päässä Skotlannin rannikolta, paikalle tuli pian lentokone, jonka hyökkäyksessä kannella olleet neljä miestä saivat surmansa ja alus vaurioitui sukelluskelvottomaksi. Schlittin käskystä miehistö hylkäsi aluksen ja päätyi kumilautoilla Skotlannin rannikolle, jossa heidät vangittiin. Hylkäämisen jälkeen alus kääntyi kyljelleen ja upposi. Kolme miehistön jäsentä kuoli yrittäessään nousta rantaan jyrkillä kallioilla kovassa merenkäynnissä.

Hylky löydettiin etsinnöistä huolimatta vasta 1970-luvun puolivälissä, kun British Petroleumin työryhmä kartoitti Fortiesin öljykentälle johtavan putken reittiä. Sukelluksilla on selvinnyt, että kohtalaisen hyväkuntoinen alus on 86 metrin syvyydessä kallistuneena 45 astetta paapuuriin.

## Lähteet
Danderesso

**Danderesso** on maalaiskunta ja sen keskuskylä Sikasson alueen Sikasson piirissä Malissa. Se sijaitsee 40 kilometriä Sikassosta koilliseen. Kunnassa on 36&nbsp;400 ja kylässä 3&nbsp;400 asukasta (vuonna 2009).

Danderesson kunta rajoittuu etelässä Sikasson piirin Finkolon, lännessä Kaboïlan, Sikasson, Zangaradougoun, Faman ja Klélan ja pohjoisessa Nongo-Soualan ja Koutialan piirin Diouradougou Kafon kuntiin sekä idässä Burkina Fasoon. Maisemaa leimaavat matalat ylängöt. Pysyviä vesistöjä ei ole. Seutu kuuluu Sudanin vyöhykkeeseen. Kasvillisuus on savannia ja avointa metsää.

Kuntaan kuuluu 30 kylää. Asukkaat ovat senufoja, miniankoja, bambaroita, boboja, fulbeja, dogoneja ja samoja.

Seudun pääelinkeino on maanviljely. Tärkeimmät viljelykasvit ovat puuvilla, maissi, hirssi, durra, riisi ja juurekset. Lisäksi harjoitetaan karjanhoitoa ja kaupankäyntiä.

## Lähteet
Ranskan avoin tennisturnaus 2018 – sekanelinpeli

Gabriela Dabrowski ja Rohan Bopanna olivat puolustava mestaripari, mutta eivät pelanneet yhdessä tänä vuonna. Dabrowski pelasi Mate Pavićin kanssa ja Bopanna puolestaan Tímea Babosin kanssa.

Latisha Chan ja Ivan Dodig voittivat turnauksen loppuottelussa Gabriela Dabrowskin ja Mate Pavićin.

## Sijoitetut pelaajat


#  Gabriela Dabrowski /  Mate Pavić *(loppuottelu)*
#  **[[Latisha Chan]] /  [[Ivan Dodig]] (mestarit)** 
#  Xu Yifan /  Oliver Marach *(2. kierros)* 
#  Kateřina Siniaková /  Jamie Murray *(1. kierros)
#  [[Andreja Klepač]] /  [[Jean-Julien Rojer]] *(2. kierros)* 
#  [[Chan Hao-ching]] /  [[Michael Venus]] *(1. kierros) 
#  Tímea Babos /  Rohan Bopanna *(1. kierros)* 
#  Anna-Lena Grönefeld /  Robert Farah *(välierät)*


## Kaavio

### Loppukierrokset

### Kaavion yläosa

### Kaavion alaosa

## Lähteet
* Main Draw
Siperiansampi

**Siperiansampi** (*Acipenser baerii*) on  isokokoinen Siperian joissa elävä kalalaji. Se on luokiteltu äärimmäisen uhanalaiseksi. Sillä on pitkulainen kuono ja neljä viiksikarvaa suunsa edessä. Selän väri vaihtelee vaalean harmaasta tumman ruskeaan, vatsapuolen väri valkeasta kirkkaan keltaiseen.

Siperiansampia on kalastettu ruokakalaksi ja kaviaarinsa takia. Nykyisin se on eniten viljelty sampilaji Euroopassa.

## Lähteet

## Aiheesta muualla
*Laji.fi: Siperiansampi (''Acipenser baerii'')
*ITIS: Acipenser baerii
Tōbu-rautatiet

**Tōbu-rautatiet** () on japanilainen rautatieyhtiö, joka toimii Suur-Tokion alueella ja Kantōn seudun itäosissa Chiban, Saitaman, Tochigin ja Gunman prefektuureissa. Se on Kantōn suurin ja yksi maan suurimmista yksityisistä rautatieyhtiöistä: yhtiön linjojen yhteispituus on 463,3 kilometriä, ja se kuljettaa päivittäin keskimäärin 2,49 miljoonaa matkustajaa. Tōbu-rautatiet on osa Tōbu Groupia, jonka muihin yrityksiin kuuluu esimerkiksi hotelleja ja huvipuistoja. 

Yhtiöllä on 3&nbsp;476 työntekijää (vuonna 2017). Sen pääkonttori sijaitsee Tokion Sumidan erillisalueen Oshiagessa. 

## Historia
Yritys on perustettu marraskuussa 1897. Sen ensimmäinen rautatielinja aloitti liikennöinnin Kita-Senjun ja Kukin välillä elokuussa 1899.

## Linjat
Tōbu-rautatiet liikennöi kahta toisistaan erillistä verkostoa. Niistä laajemman pääteasema on Asakusa, josta liikennöidään Saitaman prefektuurin itäosien kautta pohjoiseen Tochigin ja Gunman prefektuureihin sekä itään Chiban prefektuurin Funabashiin. Runkolinjana toimii Isesaki-linja, jonka eteläosa on nimetty Skytree-linjaksi. Suppeamman verkoston pääteasema on Ikebukuro, josta Tōjō-linja johtaa Saitaman prefektuurin keski- ja luoteisosiin.

## Lähteet

## Aiheesta muualla

*Yhtiön internetsivut
Porsche Supercup Monacon Grand Prix 2018

**Porsche Supercup Monacon Grand Prix 2018** oli Porsche Supercup -kauden 2018 toinen osakilpailu, joka ajettiin 27. toukokuuta Monacon katuradalla Monacossa. Kilpailun voitti Nick Yelloly.

## Tulokset

## Katso myös
* Monacon Grand Prix 2018
* Formula 2 Monacon Grand Prix 2018

## Lähteet
Malawin kansalliskirjasto

**Malawin kansalliskirjasto** (, lyh. NLS, *Malawin kansallinen kirjastopalvelu*) on vuonna 1967 perustettu Malawin kansalliskirjasto. Laitoksen päätoimipiste sijaitsee pääkaupunki Lilongwessa. Kansalliskirjastolla on 17 aluekirjastoa, kaksi eteläkorealaisen yhteistyökumppanin (Good Neighbours, NGO) kanssa ylläpidettyä yhteistyökirjastoa ja kiertävä kirjastoauto. Osa kirjastoista on rakennettu ulkomaisin lahjoitusvaroin.

Vuonna 2015 Malawin aikuisväestöstä (yli 15-vuotiaat) vain 62,1 prosenttia oli lukutaitoisia YK:n erityisjärjestö Unescon mukaan (vuonna 2015).

## Lähteet

 
## Aiheesta muualla
*Malawian Libraries  (buildingmalawi.com)  
*Kansalliskirjasto Facebookissa  (facebook.com)